Arena Civica

Arena Civica (zvanično ime "Arena Gianni Brera") je višefunkcionalni stadion u Milanu, u Italiji koji je otvoren 18 augusta 1807. godine i jedan je od najvažnijih primjera neoklasične arhitekture grada. Danas se na njemu uglavnom igraju nogometni i ragbi mečevi, održavaju koncerti i kulturna dešavanja. Od 17. januara 2010., stadion je domaći teren Amatory Rugby Milano, ragbi kluba osnovanog 1927. godine koji je osvojio 18 šampionata Italije. Također, to je stadion trećeg milanskog kluba Brera Calcio-a, a tu je svoje domaće utakmice nekada igrao i Internazionale. Historija Arena Civica je otvorena 18. augusta 1807. godine. Tokom svoje historije korištena je u razne svrhe, uključujući i rekonstrukcije bitaka, William Frederick Cody (Buffalo Bill), je dva puta gostovao sa svojim šouom "Wild West". Drugi značajni umjetnici i grupe koji su tu nastupali su Chicago, Joe Cocker, Stewart Copeland, The Cure, Little Feat, Ben Harper, Lenny Kravitz, The Manhattan Transfer, Robert Plant, Public Image Limited, Radiohead, Patti Smith, Ringo Starr, Rod Stewart, Sting i Andy Summers. Na stadionu se redovno održava Milanski festiva jazz muzike. 2003. godine je preimenovan u "Arena Gianni Brera", u čast pokojnog sportskog novinara Giannija Brere. Sadržaj objekta 8 atletskih staza polje za nogomet i ragbi (100 x 86 m) Također pogledajte San Siro Reference Vanjski linkovi Historija Arene Civike